Komission asetus (EY) N:o 1649/1999, annettu 27 päivänä heinäkuuta 1999, yksityisen varastoinnin tuen myöntämisen soveltamista koskevista yksityiskohtaisista säännöistä sianliha-alalla annetusta asetuksesta (EY) N:o 3444/90 poikkeamisesta



Virallinen lehti nro L 195 , 28/07/1999 s. 0015 - 0016



KOMISSION ASETUS (EY) N:o 1649/1999, annettu 27 päivänä heinäkuuta 1999, yksityisen varastoinnin tuen myöntämisen soveltamista koskevista yksityiskohtaisista säännöistä sianliha-alalla annetusta asetuksesta (EY) N:o 3444/90 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (EY) N:o 3290/94(2), ja erityisesti sen 4 artiklan 6 kohdan sekä 5 artiklan 4 kohdan, sekä katsoo, että 1) yksityisen varastoinnin tuen myöntämisen soveltamista koskevista yksityiskohtaisista säännöistä sianliha-alalla 27 päivänä marraskuuta 1990 annetun komission asetuksen (ETY) N:o 3444/90(3), sellaisena kuin se on viimeksi muutettuna asetuksella (EY) N:o 3533/93(4), 4 artiklan 1 kohdassa säädetään, että varastointi on saatava päätökseen viimeistään 28:ntena päivänä sopimuksen tekemisen päivämäärästä; kyseisen asetuksen 5 artiklan 5 kohdassa säädetään, että jos varastoinnin määräpäivä ylittyy, sopimus kumotaan ja vakuus menetetään, 2) komission päätöksessä 1999/363/EY(5), komission päätöksessä 1999/368/EY(6), komission päätöksessä 1999/389/EY(7), komission päätöksessä 1999/390/EY(8), ja komission päätöksessä 1999/449/EY(9) säädetään eräitä ihmisravinnoksi tai eläinten rehuksi tarkoitettuja dioksiinin saastuttamia eläinperäisiä tuotteita koskevista suojatoimenpiteistä, 3) toimijoilla, jotka ovat tehneet yksityistä varastointia koskevan sopimuksen yksityisen varastoinnin tuen myöntämisen erityisistä edellytyksistä sianliha-alalla 25 päivänä syyskuuta 1998 annetun komission asetuksen (EY) N:o 2042/98(10), sellaisena kuin se on viimeksi muutettuna asetuksella (EY) N:o 2619/98(11), mukaisesti, on ollut vaikeuksia aloittaa tai päättää varastointi säädetyssä määräajassa erityisesti eräitä ihmisravinnoksi tarkoitettuja dioksiinin saastuttamia tuotteita koskevien suojatoimenpiteiden ja Belgian viranomaisten 3 päivän ja 13 päivän kesäkuuta 1999 väliseksi ajaksi vahvistaman teurastuskiellon vuoksi; näin ollen on tarpeen joko pidentää 21 päivällä määräaikaa, jonka kuluessa varastointi on saatettava päätökseen keskeneräisten toimintojen osalta, tai sallia varastoinnin aloittaminen myöhässä sopimuksen kumoutumisen ja vakuuden menettämisen estämiseksi, 4) tämän asetuksen säännöksiä on syytä soveltaa 17 päivästä heinäkuuta 1999, jotta Belgian viranomaiset ja toimijat voivat toteuttaa varastointitoimet nopeasti, ja 5) tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen (ETY) N:o 3444/90 4 artiklan 1 kohdassa säädetään, toimijoilla, jotka ovat tehneet yksityistä varastointia koskevan sopimuksen asetuksen (EY) N:o 2042/98 mukaisesti, mutta eivät ole voineet saattaa varastointia päätökseen 3 päivän ja 13 päivän kesäkuuta 1999 välisenä aikana voimassa olleeseen teurastuskieltoon liittyvien vaikeuksien vuoksi, on 21 päivän lisämääräaika kyseisten toimien suorittamiseksi. 2 artikla Poiketen siitä, mitä asetuksen (ETY) N:o 3444/90 5 artiklan 5 kohdassa säädetään, toimijat, jotka ovat tehneet yksityistä varastointia koskevan sopimuksen asetuksen (EY) N:o 2042/98 mukaisesti, mutta eivät ole voineet aloittaa varastointia 3 päivän ja 13 päivän kesäkuuta 1999 välisenä aikana voimassa olleeseen teurastuskieltoon liittyvien vaikeuksien vuoksi, voivat aloittaa varastoinnin aikaisintaan kolmantena työpäivänä 3 artiklassa tarkoitetun hakemuksen jättöpäivästä ja viimeistään 6 päivänä elokuuta 1999. Asetuksen (EY) N:o 3444/90 4 artiklan 1 kohdassa säädetty varastoinnin määräaika alkaa samana päivänä. 3 artikla Tätä asetusta sovelletaan sellaisten toimijoiden pyynnöstä, jotka voivat toimivaltaista viranomaista tyydyttävällä tavalla todistaa, etteivät ne ole voineet aloittaa tai lopettaa varastointia asetuksen (ETY) N:o 3444/90 4 artiklassa säädetyssä määräajassa päätöksissä 1999/363/EY, 1999/368/EY, 1999/389/EY, 1999/390/EY ja 1999/449/EY säädettyjen suojatoimenpiteiden ja Belgian viranomaisten asettaman teurastuskiellon vuoksi. Toimivaltaisen viranomaisen on arvioitava ensimmäisessä kohdassa tarkoitettu tilanne erityisesti neuvoston asetuksen (ETY) N:o 4045/89(12) 1 artiklan 2 kohdassa tarkoitettujen kaupallisten asiakirjojen perusteella. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 17 päivästä heinäkuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1999. Komission puolesta Franz FISCHLER Komission jäsen (1) EYVL L 282, 1.11.1975, s. 1. (2) EYVL L 349, 31.12.1994, s. 105. (3) EYVL L 333, 30.11.1990, s. 22. (4) EYVL L 321, 23.12.1993, s. 9. (5) EYVL L 141, 4.6.1999, s. 24. (6) EYVL L 142, 5.6.1999, s. 46. (7) EYVL L 147, 12.6.1999, s. 26. (8) EYVL L 147, 12.6.1999, s. 29. (9) EYVL L 175, 10.7.1999, s. 70. (10) EYVL L 263, 26.9.1998, s. 12. (11) EYVL L 329, 5.12.1998, s. 9. (12) EYVL L 388, 30.12.1989, s. 18.